b'\n_START_ARTICLE_\nJudy Blume\n_START_PARAGRAPH_\nJudith "Judy" Blume, o.s. Sussman, (s. 12. helmikuuta 1938 Elizabeth, New Jersey, Yhdysvallat) on amerikan-juutalainen nuortenkirjailija. H\xc3\xa4nen kirjojaan on painettu noin 70 miljoonaa kappaletta, ja niit\xc3\xa4 on k\xc3\xa4\xc3\xa4nnetty yli kolmellekymmenelle kielelle. Useat h\xc3\xa4nen teoksensa ovat joutuneet Yhdysvaltojen etel\xc3\xa4valtioissa sensuurin hampaisiin muun muassa roisin kielenk\xc3\xa4yt\xc3\xb6n ja seksuaalisten kuvauksien vuoksi.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nJudy avioitui 1959 John M. Blumen kanssa. Vuonna 1961 heille syntyi tyt\xc3\xa4r Randy Lee ja vuonna 1963 poika  Lawrence Andrew. Pari erosi 1976 Viel\xc3\xa4 samana vuonna h\xc3\xa4n avioitui Thomas A. Kitchensin kanssa. He erosivat 1979. Vuonna 1987 h\xc3\xa4n avioitui George Cooperin kanssa.'